text: ধমনি (; গ্রিক ἀρτηρία - artēria, "শ্বাসনালি, ধমনি") মানব দেহের এমনসব রক্তবাহী নালি যেগুলো হৃৎপিণ্ড থেকে পরিশোধিত রক্ত বহন করে দেহের বিভিন্ন অংশে সরবরাহ করে। ধমনি সবসময় পরিশোধিত তথা অক্সিজেনসমৃদ্ধ (অক্সিজেনেটেড) রক্ত দেহের বিভিন্ন অংশে সরবরাহ করে; তবে ব্যতিক্রম হলো ফুসফুসীয় ধমনি এবং আমবিলিক্যাল ধমনি।
  
  ধমনির গঠন
  ধমনির প্রাচীর পুরু ও স্থিতিস্থাপক৷ ধমনিতে কপাটিকা থাকে না৷ এর নালিপথ সরু৷ হৃৎপিণ্ডের প্রত্যেক সংকোচনের ফলে দেহের ছোটবড় সব ধমনিতে রক্ত তরঙ্গের ন্যায় প্রবাহিত হয়৷ এতে ধমনিগাত্র সংকুচিত ও প্রসারিত হয়৷ ধমনির এই স্ফীতি ও সংকোচনকে নাড়িস্পন্দন বলে৷ ধমনীর ভিতর রক্ত প্রবাহ, ধমনিগাত্রের সংকোচন ও প্রসারণ, স্থিতিস্থাপকতা নাড়িস্পন্দনের প্রধান কারণ৷ হাতের কবজির উপর হাত রেখে নাড়িস্পন্দন অনুভব করা যায়৷ তবে নাড়িস্পন্দন এমন ভাবে অনুভব করতে হবে যেন হাতের তর্জনী হৃৎপিণ্ডের দিকে থাকে৷
  
  আণুবীক্ষণিক গঠন 
  
  ধমনি তিনটি কোষস্তর নিয়ে গঠিত৷ যথা:
  
  ১) টিউনিকা এক্সটার্না (Tunica Externa): এটি একটি তন্তুময় যোজক কলা দিয়ে তৈরি ৷
  ২) টিউনিকা মিডিয়া (Tunica Media): বৃত্তাকার অনৈচ্ছিক পেশি দিয়ে তৈরি মাঝের স্তর৷
  ৩) টিউনিকা ইন্টার্না (Tunica Interna): এই ভিতরের স্তরটি সরল অাবরণী কলা দিয়ে তৈরি৷
  
  তথ্যসূত্র
  
  বহিঃসংযোগ 
   বাংলা অভিধান
   রক্তবাহের আণুবীক্ষণিক গঠন
   মানব ধমনীসংক্রান্ত পদ্ধতি
  
  বিষয়শ্রেণী:ধমনী
  বিষয়শ্রেণী:গ্রিক ঋণকৃত শব্দসমূহ
  
  cs:Céva#Tepny
title: ধমনী